निगम ने 50 में से 10 केस निपटाए
बिजली निगम ने उपभोक्ताओं की सुविधा को ध्यान में रखते हुए आउट ऑफ कोर्ट सेटलमेंट योजना शुरू की हुई है। इस योजना के तहत फतेहाबाद उपमंडल के कुल 50 केसों में से 10 केस निपटाए जा चुके हैं। इस योजना के तहत वे उपभोक्ता सकते हैं जिन्होंने बिजली बिल भुगतान को लेकर किसी भी कोर्ट में 30 सितंबर 2015 तक केस दायर किया हुआ है।
अगर वे उपभोक्ता अपने केस को कोर्ट से वापस लेते हैं और बकाया बिजली बिल की 50 फीसदी या इससे कम रकम जमा करवा रखी है तो इस योजना का लाभ उठा सकते हैं। लेकिन यह योजना सिर्फ 31 जनवरी 2016 तक ही लागू है। दरअसल, यह योजना निगम प्रशासन ने कोर्ट के पचड़े से बचने के लिए लागू की है क्योंकि इससे संबंधित अधिकारियों को बार बार कोर्ट के चक्कर काटने पड़ते हैं जिसकी वजह से उनके कामकाज में बाधाएं आती हैं और उनका समय भी बर्बाद होता है। इस योजना के तहत आने वाले डिफाल्टरों से बिजली बिल के कुल बिल राशि में से 50 फीसदी रकम जमा करवाई जाती है। शेष माफ कर दी जाती है।
योजना का लाभ ले सकते हैं
आउटऑफ कोर्ट सेटलमेंट योजना बीती 9 दिसंबर से शुरू की हुई है। जिन उपभोक्ताओं ने बिजली बिलों को लेकर 30 सितंबर 2015 तक कोर्ट में केस दायर किए हुए हैं वे अपना केस कोर्ट से वापस लेकर इस योजना का फायदा ले सकते हैं बुधराम,सीए, बिजली निगम शहरी, फतेहाबाद
hin_Deva hin_Deva hin_Deva hin_Deva hin_Deva